**รูปแบบการป้องกันและแก้ไขปัญหาการเกิดอุบัติเหตุทางถนน**

**ด้วยกลไกศูนย์ปฏิบัติการความปลอดภัยทางถนนระดับอำเภอ**

**ฐาปกรณ์ เทศารินทร์ นักวิชาการสาธารณสุข**

สำนักงานสาธารณสุขอำเภอคำม่วง อำเภอคำม่วง จังหวัดกาฬสินธุ์

**บทคัดย่อ**

อุบัติเหตุทางถนน (Traffic Accident) เป็นความสูญเสียที่สำคัญทั้งชีวิตและทรัพย์สิน ที่สำคัญคืออุบัติเหตุทางถนนเป็นสิ่งที่ป้องกันและลดความสูญเสียลงได้ การวิจัยครั้งนี้ใช้รูปแบบการวิจัยและพัฒนา (Research and Development) โดยมีวัตถุประสงค์เพื่อพัฒนารูปแบบการป้องกันและแก้ไขปัญหาการเกิดอุบัติเหตุทางถนน โดยใช้กลไกศูนย์ปฏิบัติการความปลอดภัยทางถนนระดับอำเภอ แบ่งการวิจัยออกเป็น 2 ระยะ คือ ระยะที่ 1 ศึกษาปัจจัยพื้นฐานและสังเคราะห์รูปแบบการป้องกันและแก้ไขปัญหาการเกิดอุบัติเหตุทางถนน ระยะที่ 2 พัฒนารูปแบบการป้องกันและแก้ไขปัญหาการเกิดอุบัติเหตุทางถนน ด้วยกลไกศูนย์ปฏิบัติการความปลอดภัยทางถนนระดับอำเภอ โดยการใช้การวิจัยเชิงปฏิบัติการ ซึ่งใช้แนวคิดของ Kemmis and McTagart (1998) คัดเลือกกลุ่มตัวอย่างแบบเฉพาะเจาะจง ประกอบด้วย ผู้นำชุมชน อาสาสมัครสาธารณสุข องค์กรปกครองส่วนท้องถิ่น เจ้าหน้าที่สาธารณสุข จำนวน 100 คน เครื่องมือที่ใช้ในการวิจัยประกอบด้วย การสังเกตอย่างมีส่วนร่วม แบบบันทึกการสอบสวนการบาดเจ็บหรือเสียชีวิตจากอุบัติเหตุทางถนน การสนทนากลุ่ม แบบประเมินกระบวนการดำเนินงาน วิเคราะห์ข้อมูลเชิงปริมาณ ด้วยสถิติเชิงพรรณนา ได้แก่ จำนวน ร้อยละ ค่าเฉลี่ย และส่วนเบี่ยงเบนมาตรฐาน และวิเคราะห์ข้อมูลเชิงคุณภาพ ใช้วิธีการวิเคราะห์เชิงเนื้อหา

ผลการวิจัย พบว่า กระบวนการบริหารจัดการ ทั้ง 8 องค์กรปกครองส่วนท้องถิ่น มีการดำเนินงานลดอุบัติเหตุทางถนน ด้วยรูปแบบการป้องกันและแก้ไขปัญหาการเกิดอุบัติเหตุทางถนน ด้วยกลไกศูนย์ปฏิบัติการความปลอดภัยทางถนนระดับอำเภอ

**คำสำคัญ:** อุบัติเหตุทางถนน การป้องกันและแก้ไขปัญหา ศูนย์ปฏิบัติการความปลอดภัยทางถนนระดับอำเภอ